
 Littafin karatu a sauƙaƙe - Mataki na 4





Hausa

 Zuwa ga malamai da iyaye:






 Kafin a fara amfani da wannan tsarin  koyon karatu, dole sai ɗalibi ya:
 •    San amon sautukan haruffan Hausa;
 •    Iya gane kalmomin da aka saba da su.

 Jagoranci aiki ne na shugaba.



 Jagoranci iri iri ne.



 Akwai jagorancin iyali da na jama'a.



 Duk jama'a ake jagoranta.



 Maza suna jagoranci.



 Mata suna jagoranci.



 Ana samun jagora cikin manya.



 Ana samun jagora cikin yara.










 Jagorancin iyali a gida ake yi.



 Iyali ya ƙunshi uba da uwa da 'ya'yansu.



 Uba shi ne jagoran iyali.






 Jagorancin jama'a shi ne na mutane duka.



 Mutane a unguwa ko gari duka.



 Jama'a suna bukatar jagora ko'ina.













 Aikin jagora ne ya haɗa kan jama'a duka.



 Aikin jagora ne ƙwato wa jama'a 'yanci.



 Jagora yakan sa jama'a su bi doka.



 Jama'a suna son jagora mai gaskiya.



 Jama'a suna son jagora mai adalci.



 Jama'a suna son jagora mai sonsu.



 Jama'a suna son jagora mai mutunci.



 Jama'a suna son jagora mai tausayi.







 Jagora zai faɗawa jama'a gaskiya.



 Jagora zai aikata gaskiya.



 Jagora zai sa jama'a su yi gaskiya.



 Jagora zai so mai gaskiya.



 Kowa yana son jagora mai gaskiya.












 Jagoranci aiki ne na mai haƙuri.



 Jagoranci aiki ne na mai tunani.



 Jagoranci aiki ne na taimakon jama'a.



 Jagoranci aiki ne na mai ilmi.

